I 1970–1971 var Stubberud fransk statsstipendiat ved universitetet i Caen. Der skrev han ferdig sin magistergrad i litteraturvitenskap om filosofen Maurice Merleau-Ponty. Stubberuds veileder ved Universitetet i Caen var Claude Lefort, som tidligere hadde vært elev og venn av Merleau-Ponty. Gjennom studietiden ved Caen og perioder ved Sorbonne og Collège de France opparbeidet Stubberud seg etterhvert et nettverk i det franske intellektuelle miljøet.